
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1663 


12 Νοεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποδοχών του ειδικού επιστημονικού 
προσωπικού της Ελληνικής Αστυνομίας (Διαπραγ¬ 
ματευτές Κρίσεων). 1 

Καθορισμός αποζημίωσης του Προέδρου και των με¬ 
λών της ομάδας εργασίας για την εκκαθάριση του 
Μητρώου των Επικουρικά ασφαλισμένων στο Τα¬ 
μείο Ασφαλίσεως Ναυτικών Πρακτόρων και Υπαλ¬ 


λήλων (ΤΑΝΠΥ). 2 

Καθορισμός αποζημίωσης του Προέδρου, των μελών 
και του γραμματέα της Α' βάθμιας Υγειονομικής 

Επιτροπής Αθήνας του ΟΑΠ-ΔΕΗ. 3 

Πολιτογράφηση των Αλλογενών Αλλοδαπών ΑΛ - ΝΕΙ- 

ΜΙ ΜΟΧΑΜΑΝΤ ΧΡΗΣΤΟΥ του ΚΑΜΕΛ κ.λ.π. 4 

Πολιτογράφηση των Ομογενών Αλλοδαπών ΙΩΑΝΝΙ- 

ΔΗ ΑΡΙΣΤΟΤΕΛΗ του ΑΝΤΩΝΙΟΥ κ.λ.π. 5 

Ανάκληση Αποφάσεων Πολιτογράφησης των Ομογε¬ 
νών Αλλοδαπών ΚΑΝΖΑ ΠΙΕΡ του ΠΑΒΕΛ και ΚΑΝ- 

ΖΑ ΚΡΙΣΤΟΦ του ΠΑΒΕΛ. 6 

Πολιτογράφηση του Ανιθαγενούς ΜΕΜΕΤ ΜΠΕΚΗΡ 

του ΜΕΜΕΤ. 7 

Τροποποίηση της Φ 60/οικ.583/29.5.2002 απόφασης 
ανακαθορισμού της σύνθεσης του Δ.Σ. του Ταμεί¬ 
ου Προνοίας Ορθοδόξου Εφημεριακού Κλήρου 

της Ελλάδος. 8 

Συμπλήρωση της 0300/8342/2 11/5.5.2003 υπουργι¬ 
κής απόφασης, για καθορισμό προγραμμάτων Λο¬ 
γαριασμού Αγροτικής Εστίας έτους 2003. 9 

Αύξηση ποσοστού αποζημίωσης για τις παρεχόμενες 
υπηρεσίες στους ασφαλισμένους του ΤΣΑΥ από 

τονΟΠΑΔ. 10 

Κατάρτιση και ψήφιση Οργανισμού Εσωτερικής Υπη¬ 
ρεσίας του Ν.Π. με την επωνυμία «Δημοτικός Παι¬ 
δικός Σταθμός Αράχωβας». 11 

Σύσταση Συνδέσμου ΟΤΑ Βορείου Εύβοιας «Διαχείρι¬ 
σης Στερεών Απορριμμάτων και Υγρών Αποβλή¬ 
των». 12 


ΑΠΟΦΑΣΕΙ Σ 

Αριθ. 2/56079/0022 (1) 

Καθορισμός αποδοχών του ειδικού επιστημονικού προ¬ 
σωπικού της Ελληνικής Αστυνομίας (Διαπραγματευ¬ 
τές Κρίσεων). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 40 του Ν.849/78 (Α-232), όπως αυτό συ¬ 
μπληρώθηκε με το άρθρο 8 του Ν.2129/1993 (Α-57). 

β. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα», το οποίο προστέθηκε με το άρθρο 
27 του Ν.2081/1992 (Α-154) και τροποποιήθηκε με το άρ¬ 
θρο 1 παρ. 2εδ. Α’του Ν.2469/1997 (Α-38). 

γ. Του άρθρου 36 παρ.1 του Ν.2800/2000 «Αναδιάρ¬ 
θρωση Υπηρεσιών Υπουργείου Δημόσιας Τάξης, σύστα¬ 
ση Αρχηγείου Ελληνικής Αστυνομίας και άλλες διατάξεις» 
(Α’ 41). 

δ. Του άρθρου 2 του Π.Δ. 50/2001 «Καθορισμός των 
προσόντων σε θέσεις φορέων του Δημοσίου Φορέα» 
(ΦΕΚ Α’-39/5.3.2001). 

ε. Του π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών». 

2. Την ΔΙΠΠ/Φ.ΕΓΚΡ. 12/58/20429/9.11.2000 απόφαση 
της Επιτροπής του άρθρου 2 παρ. 1 της αριθ. 55/98 ΠΥΣ. 

3. Την 1065956/863/Α0006/2003 (ΦΕΚ985/Β/2003) από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων στους Υφυ¬ 
πουργούς Οικονομίας και Οικονομικών». 

4. Την 7004/3/36/17.7.2003 απόφαση του Πρωθυπουρ¬ 
γού και του Υπουργού Δημόσιας Τάξης «Ανάθεση αρμο¬ 
διοτήτων στον Υφυπουργό Δημόσιας Τάξης Παντελή 
ΤΣΕΡΤΙΚΙΔΗ». 

5. Το γεγονός ότι από τις διατάξεις της παρούσας από¬ 
φασης προκαλούνται δαπάνες σε βάρος του Κρατικού 
Προϋπολογισμού που για το τρέχον έτος ανέρχονται στο 
ύψος των 38.000,00€ περίπου, για το έτος 2004 ύψους 
90.000,00€ για το 2005 ύψους 93.000,00€ για το έτος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2006 ύψους 95.500,00€ για το 2007 ύψους 97.700,00€ 
περίπου, οι οποίες δαπάνες θα αντιμετωπισθούν ως ακο¬ 
λούθως: 

α. Οι του τρέχοντος έτους από τις πιστώσεις των αντί¬ 
στοιχων ΚΑΕ του εκτελούμενου Π/Υ εξόδων Ε.Φ. 43-110 
«ΕΛΛΗΝΙΚΗ ΑΣΤΥΝΟΜΙΑ» 

β. Οι του έτους 2004 από τις πιστώσεις που θα εγκρι- 
θούν στον αντίστοιχο Π/Υ εξόδων του ιδίου φορέα, στο 
σχέδιο του οποίου έχουν γίνει οι σχετικές προβλέψεις. 

Γ. Οίτου έτους 2005 και επόμενων ετών από τις πιστώ¬ 
σεις που θα εγκριθούν στον αντίστοιχο Π/Υ εξόδων του 
ιδίου φορέα, στο σχέδιο του οποίου θα γίνουν οι σχετικές 
προβλέψεις, αποφασίζουμε: 

1. Καθορίζουμε το ύψοςτων μηνιαίων αποδοχών του Ει¬ 
δικού Επιστημονικού Προσωπικού της Ελληνικής Αστυ¬ 
νομίας (Διαπραγματευτές Κρίσεων) που προβλέπονται 
από τις διατάξεις του άρθρου 36παρ.1 του Ν.2800/2000 
σε 4.720 ευρώ. 

2. Επίσης χορηγούνται: 

α. Οικογενειακή παροχή σύμφωνα με τους όρους και τις 
προϋποθέσεις του άρθρου 12 του Ν.2470/97. 

β. Εκάστοτε ισχύουσες αυξήσεις σύμφωνα με την εισο¬ 
δηματική πολιτική της Κυβέρνησης. 

Οι ανωτέρω αποδοχές υπόκεινται σε παρακράτηση φό¬ 
ρου εισοδήματος, σύμφωνα με ισχύοντα καθώς και σε 
κρατήσεις υπέρ ασφαλιστικών φορέων και στις λοιπές νό¬ 
μιμες κρατήσεις υπέρ τρίτων. 

Η ισχύς της παρούσας απόφασης αρχίζει από την 
1.8.2003. 

Από την ισχύ της παρούσης καταργείται η υπ’ αριθμ. 
2/65436/0022 από 10.10.2000 (ΦΕΚ-1290 τ.Β’ από 
24.10.2000) ομοία μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΣ ΦΑΡΜΑΚΗΣ ΠΑΝΤΕΛΗΣ ΤΣΕΡΤΙΚΙΔΗΣ 

-♦- 

Αριθ. 2/57102/0022 (2) 

Καθορισμός αποζημίωσης του Προέδρου και των μελών 
της ομάδας εργασίας για την εκκαθάριση του Μητρώ¬ 
ου των Επικουρικά ασφαλισμένων στο Ταμείο Ασφαλί- 
σεως Ναυτικών Πρακτόρων και Υπαλλήλων (ΤΑΝΠΥ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 8 του Ν. 2042/92 
(Α, 75) «Αύξηση των συντάξεων και άλλες ασφαλιστικές 
διατάξεις». 

2. Τιςδιατάξειςτου Π. Δ/τος372/95 (Α201) «Μεταφορά 
της Γ.Γ.Κ.Α. από το Υπουργείο Υγείας & Πρόνοιας & Κοι¬ 
νωνικών Ασφαλίσεων στο Υπουργείο Εργασίας». 

3. Τις διατάξεις του Π.Δ. 388/24.10.01 (Α 254) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών». 

4. Το άρθρο 19του Ν. 2470/1997 (Α, 40) «Αναμόρφωση 
μισθολογίου της Δημόσιας Διοίκησης και άλλες διατά¬ 
ξεις». 


5. Την Φ.20029/13889/618/03 (Β' 917) απόφαση του 
Υπουργού Εργασίας και Κοινωνικών Ασφαλίσεων «Συ¬ 
γκρότηση Ομάδας Εργασίας για την εκκαθάριση του Μη¬ 
τρώου των Επικουρικά Ασφαλισμένων στο Ταμείο Ασφα- 
λίσεως Ναυτικών Πρακτόρων και Υπαλλήλων (ΤΑΝΠΥ)». 

6. Την 2/80345/0004/8.11.99 κοινή απόφαση μεταβίβα¬ 
σης εξουσίας υπογραφής σύμφωνα με το άρθρο 7 παρ. 1 
του Ν. 1943/91. 

7. Τις διατάξεις του άρθρου 27 του Ν.2081/92 (Α 154) 
και το γεγονός ότι, η προκαλούμενη από την απόφαση αυ¬ 
τή δαπάνη ύψους 29.400 =€ βαρύνει τον Προϋπολογισμό 
του ΤΑΝΠΥ (ΚΑΕ 00.10.0264), αποφασίζουμε: 

Καθορίζουμε μηνιαία αποζημίωση για τον Πρόεδρο και 
τα μέλη της Ομάδας εργασίας για την εκκαθάριση του 
Μητρώου των Επικουρικά Ασφαλισμένων στο Ταμείο 
Ασφαλίσεως Ναυτικών Πρακτόρων (ΤΑΝΠΥ), η οποία συ¬ 
γκροτήθηκε με την Φ.20029/13889/618/2003 απόφαση 
του Υπουργού Εργασίας και Κοινωνικών Ασφαλίσεων, σε 
500=€ για τον Πρόεδρο και 400€ για κάθε μέλος. 

α) «Η ανωτέρω μηνιαία αποζημίωση καταβάλλεται 
στους δικαιούχους εις ολόκληρο υπό την προϋπόθεση ότι 
μετείχαν σε έξι (6) κατ’ ανώτατο όριο συνεδριάσεις το μή¬ 
να. Σε περίπτωση μερικής συμμετοχής του δικαιούχου θα 
επέρχεται ανάλογη μείωση της μηνιαίας αποζημίωσης» 
και 

β) «Η αμοιβή του Προέδρου και των μελών θα καταβάλ¬ 
λεται ανά μήνα με βεβαίωση που θα χορηγεί ο Διευθυντής 
του εν λόγω Ταμείου ως υπεύθυνος του έργου, με την 
προϋπόθεση ότι δεν συμμετέχουν σε άλλη αμειβόμενη 
ομάδα εργασίας ή συνεργείο υπερωριακής απασχόλη¬ 
σης του ΤΑΝΠΥ για το ίδιο χρονικό διάστημα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2003 
Οι Γ ενικοί Γ ραμματείς 

Δημοσιονομικής Πολιτικής Κοινωνικών Ασφαλίσεων 
Υπουργείου Υπουργείου 

Οικονομίας και Οικονομικών Εργασίας και Κοιν. Ασφαλίσεων 
ΙΩΑΝ. ΚΟΥΣΟΥΑΑΚΟΣ ΔΗΜΟΣΘΕΝΗΣ ΔΑΣΚΑΛΑΚΗΣ 

-♦- 

Αριθ. 2/57818/0022 (3) 

Καθορισμός αποζημίωσης του Προέδρου, των μελών και 
του γραμματέα της Α' βάθμιας Υγειονομικής Επιτρο¬ 
πής Αθήνας του ΟΑΠ-ΔΕΗ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 5 και 31 του Ν.4491/66 (ΦΕΚ Α’ 1) σχετικά 
με τη σύσταση Υγειονομικών Επιτροπών στη ΔΕΗ. 

2. Τις διατάξειςτου άρθρου 34του Ν.2773/99 (ΦΕΚ 286 
Α) σχετικά με την ίδρυση του ΟΑΠ-ΔΕΗ. 

3. Τις διατάξεις του άρθρου 3 του Κανονισμού Ασφάλι¬ 
σης Προσωπικού ΔΕΗ (ΦΕΚ718/Β/7.12.66). 

4. Τις διατάξειςτου άρθρου 11 του Προεδρικού Διατάγ¬ 
ματος 51/2001 (ΦΕΚ 41 Α') «Σύσταση, οργάνωση και λει¬ 
τουργία του ΟΑΠ-ΔΕΗ». 

5. Τις διατάξεις της παρ.3 του άρθρου 20 του Ν. 1539/85 
(64 Α). 

6. Τις διατάξειςτου αρθ. 19του Ν. 2470/1997 (Α'40). 

7. Το άρθρο 40 του Ν. 849/78, όπως συμπληρώθηκε με 
το άρθρο 8του Ν.2129/93. 

8. Το γεγονός ότι από την απόφαση αυτή προκαλείται 
επιπλέον δαπάνη ύψους 2.940,00 ευρώ περίπου ετησίως, 
η οποία θα βαρύνει τον προϋπολογισμό, του ΟΑΠ-ΔΕΗ. 

9. Την αριθμ. 2/80345/0004/8.11.99 κοινή Υπουργική 
απόφαση μεταβίβασης εξουσίας υπογραφής σύμφωνα 
με το άρθρο 7παρ.1 του Ν. 1943/91. 

10. Το Φ.05763/18.3.2003 έγγραφο του ΟΑΠ-ΔΕΗ με το 
οποίο προτείνεται η αύξηση της μηνιαίας αποζημίωσης 
των μελών της Α’/θμιας Υγειονομικής Επιτροπής του 
ΟΑΠ-ΔΕΗ, αποφασίζουμε: 

1. Καθορίζουμε την μηνιαία αποζημίωση των μελών της 
Πρωτοβάθμιας Υγειονομικής Επιτροπής Αθηνών του Ορ¬ 
γανισμού Ασφάλισης Προσωπικού ΔΕΗ (ΟΑΠ-ΔΕΗ), ως 
εξής: 

α. Πρόεδρος ποσό 180 ευρώ 

β. Μέλη ποσό 120 ευρώ 

γ. Γραμματέας ποσό 70 ευρώ 

2. Το ποσό της αποζημίωσης καταβάλλεται για 4 τουλά¬ 
χιστον συνεδριάσεις το μήνα, σύμφωνα με την παρ.2 του 
άρθρου 3 του Κανονισμού Ασφάλισης Προσωπικού 
Δ.Ε.Η. (ΦΕΚ 718/β/7.12.66). 

Τυχόν πραγματοποίηση περισσοτέρων συνεδριάσεων 
δεν δημιουργεί αξίωση για πρόσθετη αποζημίωση. 

Για συμμετοχή σε λιγότερες συνεδριάσεις καταβάλλε¬ 
ται η ανάλογη αποζημίωση. 

Τα αναπληρωματικά μέλη θα αμείβονται όπως ανωτέρω 
μόνο όταν αναπληρώνουν στις συνεδριάσεις τα τακτικά 
μέλη και για όσες συνεδριάσεις συμμετέχουν. 

Η απόφαση αυτή ισχύει από 1.4.2003.' 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2003 
Οι Γ ενικοί Γ ραμματείς 

Δημοσιονομικής Πολιτικής Κοινωνικών Ασφαλίσεων 
Υπουργείου Υπουργείου 

Οικονομίας και Οικονομικών Εργασίας και Κοιν. Ασφαλίσεων 
ΙΩΑΝ. ΚΟΥΣΟΥΛΑΚΟΣ ΔΗΜΟΣΘΕΝΗΣ ΔΑΣΚΑΛΑΚΗΣ 

-♦- 

(4) 

Πολιτογράφηση των Αλλογενών Αλλοδαπών ΑΛ - ΝΕΙΜΙ 
ΜΟΧΑΜΑΝΤ ΧΡΗΣΤΟΥ του ΚΑΜΕΛ κ.λ.π.. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΚΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. - Μετην Φ. 61984/10941/8.10.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 20.11.1997 αίτηση πολιτογράφησης του 
αλλογενούς αλλοδαπού ΑΛ -ΝΕΙΜΙ ΜΟΧΑΜΑΝΤ 
ΧΡΗΣΤΟΥ του ΚΑΜΕΑ, για την απόκτηση της Ελληνικής 
ιθαγένειας. 

2. - Μετην Φ. 68635/15460/16.9.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 21.1.1999 αίτηση πολιτογράφησης της 
αλλογενούς αλλοδαπής ΙΣΚΙΕΡΣΚΑ ΝΙΝΑ ΝΤΑΝΟΥΤΑ 
ΜΑΡΙΑΜ του ΓΙΑΝ, για την απόκτηση της Ελληνικής ιθα¬ 
γένειας. 


3. - Μετην Φ. 69047/9301/14.10.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνεται 
δεκτή η από 3.2.1999 αίτηση πολιτογράφησης του αλλο¬ 
γενούς αλλοδαπού ΑΛ - ΑΖΡΑΚ ΑΣΑΑΝΤτου ΜΩΧΑΜΕΝΤ 
ΣΑΦΙΚ, για την απόκτηση της Ελληνικής ιθαγένειας. 

4. - Με την Φ. 76120/12888/14.10.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 
νεται δεκτή η από 25.10.1999 αίτηση πολιτογράφησης 
της αλλογενούς αλλοδαπής ΤΡΟΦΙΜΟΒΑ ΟΛΓΑΣ του Π¬ 
ΟΥΡΙ, για την απόκτηση της Ελληνικής ιθαγένειας. 

5. - Με την Φ. 82803/18693/14.10.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, 
γίνεται δεκτή η από 31.5.2000 αίτηση πολιτογράφησης 
του αλλογενούς αλλοδαπού ΜΠΕΡΚ ΓΟΥΕΪΝ ΤΖΑΚΣΟΝ 
του ΡΟΤΖΕΡ ΟΥΛΙΑΜΣ, για την απόκτηση της Ελληνικής 
ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

(5) 

Πολιτογράφηση των Ομογενών Αλλοδαπών ΙΩΑΝΝΙΔΗ 
ΑΡΙΣΤΟΤΕΛΗ του ΑΝΤΩΝΙΟΥ κ.λ.π.. 

ΟΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. - Με την Φ. 38464/9368/14.10.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 
νεται δεκτή η από 23.3.2000 αίτηση πολιτογράφησης του 
ομογενούς αλλοδαπού ΙΩΑΝΝΙΔΗ ΑΡΙΣΤΟΤΕΛΗ του 
ΑΝΤΩΝΙΟΥ, για την απόκτηση της Ελληνικής ιθαγένειας. 

2. - Με την Φ. 78900/16977/14.10.2003 απόφαση του 
Υφυπουργού Εσωτερικών Δημ. Διοίκησης & Αποκ/σης, γί¬ 
νεται δεκτή η από 5.3.2002 αίτηση πολιτογράφησης του 
ομογενούς αλλοδαπού ΠΕΡΟΒΙΤΣ ΜΙΛΟΣ του ΡΑΝΤΟ, 
για την απόκτηση της Ελληνικής ιθαγένειας. 

3. -Μετην Φ. 98711/20200/6.10.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, γίνε¬ 
ται δεκτή η από 27.3.2003 αίτηση πολιτογράφησης της 
ομογενούς αλλοδαπής ΠΗΛΑΒΑ ΑΝΔΡΟΥΛΛΑΣ του ΜΙ- 
ΧΑΛΑΚΗ, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

( 6 ) 

Ανάκληση Αποφάσεων Πολιτογράφησης των Ομογενών 
Αλλοδαπών ΚΑΝΖΑ ΠΙΕΡ του ΠΑΒΕΛ και ΚΑΝΖΑ 
ΚΡΙΣΤΟΦτου ΠΑΒΕΛ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 53596/15836/3.11.2003 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, ανα¬ 
καλούνται οι Φ. 53596/4524/19.4.2002 ταυτάριθμες απο¬ 
φάσεις που αφορούσαν την πολιτογράφηση των ομογε¬ 
νών αλλοδαπών ΚΑΝΖΑ ΠΙΕΡ του ΠΑΒΕΛ και ΚΑΝΖΑ 
ΚΡΙΣΤΟΦ του ΠΑΒΕΛ που δημοσιεύθηκαν στο ΦΕΚ 
594/15.5.2002 (τεύχος Β’) γιατί παρήλθε η προθεσμία του 
ενός έτους από την ημερομηνία δημοσίευσης της ως άνω 
Υπουργικής απόφασης χωρίς οι ανωτέρω να παρουσία- 

σθούν για να δώσουν τον όρκο του Έλληνα πολίτη σύμ¬ 
φωνα με το άρθρο 9 παρ. 1, του Κ.Ε.Ι. όπως τροποποιή¬ 
θηκε με το άρθρο 4 του Ν. 1438/84. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

(7) 

Πολιτογράφηση του Ανιθαγενούς ΜΕΜΕΤ ΜΠΕΚΗΡ 
του ΜΕΜΕΤ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΚΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 42805/20199/14.10.2003 απόφαση του Υφυ¬ 
πουργού Εσωτερικών Δημ. Διοίκησης και Αποκ/σης, γίνε¬ 
ται δεκτή η από 24.8.1997 αίτηση πολιτογράφησης του 
Ανιθαγενούς ΜΕΜΕΤ ΜΠΕΚΗΡ του ΜΕΜΕΤ για την από¬ 
κτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

Αριθ. Φ.30216/οικ.24225/1000 (8) 

Τροποποίηση της Φ 60/οικ.583/29.5.2002 απόφασης ανα¬ 
καθορισμού της σύνθεσης του Δ.Σ. του Ταμείου Πρό¬ 
νοιας Ορθοδόξου Εφημεριακού Κλήρου της Ελλάδος 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 37 
του Ν. 2676/99 «Οργανωτική και Λειτουργική αναδιάρ¬ 
θρωση των φορέων κοινωνικής ασφάλισης και άλλες δια¬ 
τάξεις» (ΦΕΚ 1 Α). 

2. Τις διατάξεις των άρθρων 13,14 και 15 του Ν. 2690/99 
«Κύρωση του Κώδικα Διοικητικής Διαδικασίας και άλλες 
διατάξεις» (ΦΕΚ45 Α). 

3. Τις διατάξεις του άρθρου 1 του Ν. 2469/97 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (ΦΕΚ 3 8 Α). 

4. Τις διατάξεις της παραγράφου 12 του άρθρου 21 του 
Ν. 2084/92 «Αναμόρφωση της Κοινωνικής Ασφάλισης και 
άλλες διατάξεις» (ΦΕΚ 165 Α). 

5. Τις διατάξεις της παραγράφου 1 του άρθρου 1 του 
Π.Δ. 129/92 «Περιορισμός συναρμοδιοτήτων κατά την έκ¬ 
δοση υπουργικών αποφάσεων σε θέματα αρμοδιότητας 
Υπουργείων» (ΦΕΚ65 Α). 

6. Τις διατάξεις του άρθρου 19 του Ν. 1599/86 «Σχέσεις 
Κράτους - πολίτη, καθιέρωση νέου τύπου δελτίου ταυτό¬ 
τητας και άλλες διατάξεις» (ΦΕΚ 75 Α). 

7. Τις διατάξεις του άρθρου 20 του Ν. 1539/85 «Ένταξη 
επαναπατριζόμενων πολιτικών προσφύγων στους ασφα¬ 
λιστικούς οργανισμούς και άλλες διατάξεις» (ΦΕΚ 64 Α). 

8. Τις διατάξεις του Π.Δ/τος 388/2001 «Διορισμός 
Υπουργών, Αναπληρωτή Υπουργού και Υφυπουργών» 
(ΦΕΚ 254 Α). 

9. Το άρθρο 2 του 150/2002 Κανονισμού της Ιεράς Συ¬ 
νόδου της Εκκλησίαςτης Ελλάδος «Περίτροποποιήσεως 
και συμπληρώσεωςτου 69/1994 Κανονισμού περί «Οργα¬ 
νισμού Διοικήσεως και Λειτουργίας του Ταμείου Πρόνοι¬ 
ας Ορθοδόξου Εφημεριακού Κλήρου Ελλάδος (ΤΠΟΕ- 
ΚΕ)» Ν.Π.Δ.Δ.» (ΦΕΚ 219 Α). 


10. Την 362/2002 γνωμοδότηση του Ε' Τμήματος του Νο¬ 
μικού Συμβουλίου του Κράτους, η οποία έγινε αποδεκτή 
από τον Υφυπουργό Εργασίας και Κοινωνικών Ασφαλίσεων 

11. Την Φ 60/οικ. 583/29.5.2002 (ΦΕΚ 686 Β) απόφαση, 
αποφασίζουμε: 

Η παράγραφος 5 της Φ 60/οικ. 583/29.5.2002 (ΦΕΚ 686 
Β) απόφασης ανακαθορισμού της σύνθεσης του Διοικητι¬ 
κού Συμβουλίου του Ταμείου Προνοίας Ορθοδόξου Εφη- 
μεριακού Κλήρου της Ελλάδος τροποποιείται ως εξής: 

Εισηγητής ορίζεται ο Γενικός Διευθυντής με το νόμιμο 
αναπληρωτή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2003 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. 0300/24765/635 (9) 

Συμπλήρωση της 0300/8342/2 11/5.5.2003 υπουργικής 
απόφασης, για καθορισμό προγραμμάτων Λογαρια¬ 
σμού Αγροτικής Εστίας έτους 2003. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις του Ν. 1558/1985 (137 Α'), «Κυβέρνηση 
και κυβερνητικά Όργανα». 

2. Τις διατάξειςτου άρθρου 1 του Ν. 3050/2002 (214 Α), 
«Σύσταση Λογαριασμού Αγροτικής Εστίας και άλλες δια¬ 
τάξεις». 

3. Την 0300/8342/211/5.5.2003 απόφαση του Υπουργού 
Εργασίας και Κοινωνικών Ασφαλίσεων, «καθορισμός 
προγραμμάτων Αγροτικής Εστίας έτους 2003». 

4. Την 80088/31.10.2001 απόφαση του Πρωθυπουργού 
και Υπουργού Εργασίας και Κοινωνικών Ασφαλίσεων, 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων». 

5. Τη γνώμη του Δ.Σ. του Οργανισμού Γεωργικών Ασφα¬ 
λίσεων που διατυπώθηκε στη συνεδρίαση του, την 16η 
Οκτωβρίου 2003. 

6. Το γεγονός ότι από τις διατάξεις της παρούσης από¬ 
φασης, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο Μόνο 

Στο τέλος της παραγράφου 1 του άρθρου 3 της Υ.Α. 
0300/8342/211/5.5.2003, προστίθεται εδάφιο που έχει ως 
εξής: 

«Για το έτος 2003, ορίζεται να περιληφθούν στο πρό¬ 
γραμμα Κοινωνικού Τουρισμού του Λογαριασμού Αγροτι¬ 
κής Εστίας, ανεξαρτήτως κληρώσεως, οι συνταξιούχοι 
του Ο.Γ.Α., καθώς και οι ασφαλισμένοι του Κλάδου Κύ¬ 
ριας Ασφάλισης Αγροτών που έχουν εξοφλήσει τις 
ασφαλιστικές τους εισφορές, των Διοικητικών Περιφερει¬ 
ών Πελοποννήσου, Θεσσαλίας και Ανατολικής Μακεδο¬ 
νίας και Θράκης, οι οποίοι θα δηλώσουν ότι επιθυμούν να 
συμμετέχουν στο πρόγραμμα και μέχρι να εξαντληθεί ο 
αριθμός των αδιάθετων Δ.Κ.Τ. του Λ.Α.Ε.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2003 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 

Αριθ. Φ.40042/25024/1602 (10) 

Αύξηση ποσοστού αποζημίωσης για τις παρεχόμενες 
υπηρεσίες στους ασφαλισμένους του ΤΣΑΥ από τον 
ΟΠΑΔ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Εχοντας υπόψη: 

1. Τις διατάξεις της παρ. 5 του άρθρου 15 του Ν. 
982/1979 (Α 239). 

2. Τις διατάξεις των άρθρων 6 και 7του Ν. 2768/1999 (Α 
273) και του Π.Δ/τος 52/22.2.2001 (Α41) «Οργάνωση και 
λειτουργία του Οργανισμού Περίθαλψης Ασφαλισμένων 
Δημοσίου (ΟΠΑΔ)». 

3. Την 80088/31.10.2001 (Β 1485) κοινή απόφαση του 
Πρωθυπουργού και Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». 

4. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση στον κλάδο υγείας του ΤΣΑΥ 
ύψους 530.000,00 ευρώ περίπου ετησίως, η οποία θα κα¬ 
λυφθεί από τον προϋπολογισμό του ταμείου. 

5. Την 36/2003 απόφαση του Δ.Σ. του ΤΣΑΥ που λήφθη- 
κε κατά την 3η/22.1.2003 συνεδρίασή του, αποφασίζου¬ 
με: 

Για τις παρεχόμενες από τον Οργανισμό Περίθαλψης 
Ασφαλισμένων Δημοσίου (ΟΠΑΔ) υπηρεσίες υγειονομι¬ 
κής περίθαλψης, που προβλέπονται από το άρθρο 15 του 
Ν. 982/1979 (Α 239), το ΤΣΑΥ υποχρεούται να καταβάλλει 
ετησίως στον ΟΠΑΔ, ποσό που αντιστοιχεί σε ποσοστό 
δύο τοις εκατό (2%) της ετήσιας δαπάνης του ταμείου για 
ιατροφαρμακευτική περίθαλψη των ασφαλισμένων του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2003 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. 12022 (11) 

Κατάρτιση και ψήφιση Οργανισμού Εσωτερικής Υπηρε¬ 
σίας του Ν.Π. με την επωνυμία «Δημοτικός Παιδικός 
Σταθμός Αράχωβας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

Την 62/2001 απόφαση του Δημοτικού Συμβουλίου Αρά¬ 
χωβας που επικυρώθηκε με την 4853/18.5.2001 απόφαση 
του Γ ενικού Γ ραμματέα Περιφέρειας Στερεός Ελλάδας, 
με την οποία συστήθηκετο Νομικό Πρόσωπο με την επω¬ 
νυμία «Δημοτικός Παιδικός Σταθμός Αράχωβας». 

Τις διατάξεις του άρθρου 203 του Δ.Κ.Κ. (Π.Δ 410795) 
περί δημοτικών και κοινοτικών Νομικών Προσώπων. 

Τις διατάξεις του άρθρου 12 του Ν. 2880/2001 (ΦΕΚ9/τ. 
Α'/30.1.2001) «Πρόγραμμα Πολιτεία για τη μεταρρύθμιση 
και τον εκσυγχρονισμό της Δημόσιας Διοίκησης και άλλες 
διατάξεις». 

Τις διατάξεις του άρθρου 9 του Ν. 2503797 (ΦΕΚ 
107/1997τ. Α') «Διοίκηση, Οργάνωση, στελέχωσητης Πε¬ 
ριφέρειας, ρύθμιση θεμάτωνγιατηντοπική αυτοδιοίκηση 
και άλλες διατάξεις. 


Τις διατάξεις του άρθρου 12τουΝ. 1188781 «Περί κυ- 
ρώσεως του Κώδικα περί κατάστασης Προσωπικού Ορ¬ 
γανισμών Τοπικής Αυτοδιοίκησης όπως αυτό αντικατα- 
στάθηκε από τις όμοιες της παρ. 5 του άρθρου 8 του Ν. 
2307/95 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις. 

Τις διατάξεις του Ν. 2190794 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης, όπως ιχύει με τις τροποποιήσεις του. 

Την 317/2003 απόφαση του Δημοτικού Συμβουλίου 
Αράχωβας με την οποία εγκρίθηκε η 26/2003 απόφαση 
του Διοικητικού Συμβουλίου του Ν.Π. με την επωνυμία 
«Δημοτικός Παιδικός Σταθμός Αράχωβας» που ψηφίστη¬ 
κε ο Οργανισμός Εσωτερικής Υπηρεσίας του. 

Την 43/2003 σύμφωνη γνωμοδότηση του Υπηρεσιακού 
Συμβουλίου του άρθρου 8του Ν. 2307795 Ν. Βοιωτίας. 

Τις 5921797 και 3983/2003 (ΦΕΚ 1447/τ.Β'/2003) απο¬ 
φάσεις του Γενικού Γραμματέα Περιφέρειας Στερεάς Ελ¬ 
λάδας, περί μεταβίβασης δικαιώματος υπογραφής με 
εντολή Γ.Γ.Π., στους Διευθυντές Τοπικής Αυτοδιοίκησης 
και Διοίκησης, αποφασίζουμε: 

Εγκρίνουμε την 317/2003 απόφαση του Δημοτικού Συμ¬ 
βουλίου Αράχωβας, με την οποία εγκρίθηκε η 26/2003 
απόφαση του Διοικητικού Συμβουλίου του Νομικού Προ¬ 
σώπου με την επωνυμία «Δημοτικός Παιδικός Σταθμός 
Αράχωβας», που ψηφίστηκε ο Οργανισμός Εσωτερικής 
Υπηρεσίας του όπως παρακάτω: 

Άρθρο 1 

Διάρθρωση υπηρεσιών 

Οι υπηρεσίες του Δημοτικού Παιδικού Σταθμού Αράχω¬ 
βας λειτουργούν σε επίπεδο Τμήματος. 

Το τμήμα του Παιδικού Σταθμού αποτελείται από τα 
εξής Γ ραφεία: 

α) Γ ραφείο Προσχολικής Αγωγής. 

β) Γ ραφείο Διοικητικού-Οικονομικού. 

Άρθρο 2 

Αρμοδιότητες Προϊσταμένου Τμήμάτος 

Α) Ο Προϊστάμενος τμήματος εποπτεύει, συντονίζει και 
κατευθύνει το παιδαγωγικό έργο του Σταθμού και γενικά 
μεριμνά για την εύρυθμη λειτουργία σύμφωνα με τον 
ισχύοντα κανονισμό 

Β) Το Γ ραφείο Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Το Γ ραφείο Διοικητικού-Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Τμήματος 

1. Είναι αρμόδιος και επιμελείται σε συνεργασία μετους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής καιτης Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο του γραφείου. 

3. Είναι αρμόδιος γιατην εύρυθμη λειτουργίατου Σταθμού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

το παιδαγωγικό υλικό και τον πόσης φύσεως εξοπλισμό 

τις απαραίτητες εργασίες για την επισκευή και συντή¬ 
ρηση των κτιρίων την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των υπαλλήλων 
που αφορούν ανάγκες του γραφείου. 

7. Συνεργάζεται αρμονικά με τον Υπάλληλο Διοικητι- 
κού-Οικονομικού το οποίο οφείλει να παρέχει κάθε στοι¬ 
χείο, για να διασφαλισθεί η εύρυθμη λειτουργία του Σταθ¬ 
μού και η επίτευξη των σκοπών του. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Υπεύθυνου Γραφείου Π ροσχολικής Αγωγής 

Είναι υπεύθυνος: 

1. Για την εύρυθμη λειτουργία του Γραφείου και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Γ ραφείου για τη 
σωστή εκτέλεση των καθηκόντωντου. 

4. Εισηγείται στο Τμήμα , τις ανάγκες του Γ ραφείου σε 
προσωπικό και πάσης φύσεως εξοπλισμό καθώς και την 
επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 

6. Τηρεί άλατα απαραίτητα βιβλία. 

Άρθρο 5 

Καθήκοντα Υπεύθυνου Γ ραφείου 
Διοικητικού-Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λπ. του προσωπικού. 

4. Συνεργάζεται με τον Διευθυντή για την κατάρτιση του 
προϋπολογισμού-απολογισμού- ισολογισμού. 

5. Τηρεί άλατα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού του Παιδικού Σταθμού Αράχω- 
βας ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ Θέσεις 1 (μία) Βαθμός Δ' - Α'. 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ Θέσεις 1 (μία) 
Βαθμός Δ' - Α'. 

3. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ Θέσεις 1 
(μία) Βαθμός Δ' - Α'. 

4. ΚΛΑΔΟΣΔΕ32 ΜΑΓΕΙΡΩΝ Θέσεις 1 (μία) Βαθμός Δ'-Α' 


5. ΚΛΑΔΟΣ ΔΕ ΒΟΗΘΟΣ ΠΑΙΔΑΓΩΓΟΥ ΠΡΟΣΧΟΛΙΚΗΣ 
ΑΓΩΓΗΣ Θέσεις 1 (μία). 

6. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) Θέσεις 1 (μία) Βαθμός Ε' - Β'. 

7. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ Θέ¬ 
σεις 1 (μία) Βαθμός Ε' - Β'. 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

α) ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (προσωρινός) 

Θέσεις 1 (μία) Βαθμός Α'. 

6. ΥΕ 14 ΜΑΓΕΙΡΩΝ 
Θέσεις 1 (μία) Βαθμός Γ 

7. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 1 (μία) Βαθμός Γ 

Γ ΕΠΟΧΙΑΚΟ ΠΡΟΣΩΠΙΚΟ 
5 θέσεις 

(1 Νηπιαγωγός, 1 βρεφονηπιοκόμος, 1 βοηθός Παιδα¬ 
γωγού Προσχολικής αγωγής, 1 βοηθού Μαγείρων, 1 προ¬ 
σωπικού καθαριότητας). 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9, 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 

Οι υπάλληλοι του κλάδου ΤΕ Βρεφονηπιοκομίας που 
μετατάσσονται από τους πρώην ΚΠΣ και ΚΒΣ δύνανται να 
ενταχθούν στον κλάδο ΤΕ Νηπιαγωγών (προσωρινός). 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα το οποίο θα υπηρετούν στο Παιδι¬ 
κό Σταθμό Αράχωβας υπάλληλοι των ΠΕ Νηπιαγωγών 
(προσωρινός) ΤΕ Νηπιαγωγών (προσωρινός)και ΤΕ Βρε¬ 
φονηπιοκομίας ως προϊστάμενος του Τμήματος του Δη¬ 
μοτικού Παιδικού Σταθμού Αράχωβας επιλέγεται με βαθ¬ 
μό Α' από τους κλάδους ΠΕ Νηπιαγωγών (προσωρινός) ή 
ΤΕ Νηπιαγωγών (προσωρινός) ή ΤΕ Βρεφονηπιοκομίας. 

2. Γ ραφείο προσχολικής Αγωγής 

Ως Υπεύθυνος του Γραφείου Προσχολικής Αγωγής του 
Παιδικού Σταθμού Αράχωβας επιλέγεται με βαθμό Α' και 
εάν δεν υπηρετεί μα βαθμό Α', με βαθμό Β' από τους εξής 
κλάδους: ΠΕ Νηπιαγωγών (προσωρινός) ή ΤΕ Βρεφονη¬ 
πιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ' αποκλειστικότητα οι υπάλληλοι 
του κλάδου ΤΕ9 Βρεφονηπιοκομίας. 

3. Υπεύθυνος Γ ραφείου Διοικητικού - Οικονομικού εκλέ¬ 
γεται υπάλληλος του κλάδου ΠΕΙ Διοικητικού - Οικονομι¬ 
κού, ΤΕ 17 Διοικητικού - Λογιστικού, ΔΕ Διοικητικού - Λο¬ 
γιστικού και Δε 1 Διοικητικού - Λογιστικού . 

Άρθρο 8 

Γ ια το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. Οι Νηπιαγωγοί και 
Βρεφονηπιοκόμοι εργάζονται έξι ώρες ημερησίως 

Άρθρο 9 

Οι προβλεπόμενες από τον παρόντα Οργανισμό Εσω- 

τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στα Γραφεία γίνεται πά¬ 
ντοτε με απόφαση του Προέδρου του Δ.Σ. του Ν.Π.Δ.Δ., 
ανάλογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται και 
τυχόν ειδικές ανάγκες των υπαλλήλων (μητέρες ανηλίκων 
τέκνων, έγκυες γυναίκες, τόπος διαμονής κ.λπ.). 

Προϊστάμενοι Διευθύνσεων και Τμημάτων ορίζονται 
υπάλληλοι πάντοτε με απόφαση Προέδρου του Δ.Σ. οι 
κρινόμενοι από το αρμόδιο Υπηρεσιακό Συμβούλιο υπάλ¬ 
ληλοι αναπληρούμενοι σε περίπτωση απουσίας τους ή 
κωλύματος από τον κατά βαθμό αρχαιότερο υπάλληλο 
της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 

Ν.Π.Δ.Δ. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου οικονομικού έτους 2003, ύψους 102.000,00 ευρώ 
ετησίως περίπου, εφόσον προσληφθούν όλοι και τα επό¬ 
μενα οικονομικά έτη, το ύψος της δαπάνης δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 24 Οκτωβρίου 2003 
Με εντολή Γ ενικού Γ ραμματέα Περιφέρειας 
Η Διευθύντρια 
ΕΥΑΓΓΕΛΙΑ ΘΕΟΔΩΡΑΚΗ 

-♦- 

Αριθ. 10938/4.11.2003 (12) 

Σύσταση Συνδέσμου ΟΤΑ Βορείου Εύβοιας «Διαχείρι¬ 
σης Στερεών Απορριμμάτων και Υγρών Αποβλήτων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 

2. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95, σύμφωνα με τις οποίες εγκαθιδρύθηκαν ως Β' 
βαθμός Τ.Α. οι Νομαρχιακές Αυτοδιοικήσεις. 

3. Τις διατάξεις του Ν. 2503/97 «Διοίκηση, οργάνωση, 
στελέχωση της περιφέρειας, ρύθμιση θεμάτωνγιατηντο- 
πική αυτοδιοίκηση και άλλες διατάξεις» (ΦΕΚ 107/τ. Α/ 
30.5.97). 

4. Τις διατάξεις του Ν. 2539/97 «Συγκρότηση πρωτο¬ 
βάθμιας Τ. Α.» (ΦΕΚ 244/Τ.Α/4.12.97). 

5. Τις διατάξεις του κεφαλαίου ΙΑ (άρθρα 206 μέχρι και 
213) του Π.Δ. 410/95 που ρυθμίζουν τα σχετικά με τους 
Συνδέσμους των Δήμων και των Κοινοτήτων, όπως συ¬ 
μπληρώθηκαν από τις όμοιες της παραγράφου 2 του άρ¬ 
θρου 8 του Νόμου 2839/2000. 

6. Την 5921/97 και 2267/24-03/99 απόφαση Γ.Γ.Π. Στε¬ 
ρεός Ελλάδας για μεταβίβαση δικαιώματος υπογραφής 
«Με εντολή Γ ενικού Γ ραμματέα Περιφέρειας». 


7. Το Σχέδιο Διαχείρισης Απορριμμάτων του Νομού Εύ¬ 
βοιας καιτην 27690/5004/25.9.1997 απόφαση του Υπουρ¬ 
γείου Περιβάλλοντος Χωροταξίας και Δημοσίων Έργων 
περί της «Χωροθέτησης των έργων του Βιολογικού Καθα¬ 
ρισμού Ιστιαίαςτου Νομού Εύβοιας». 

8. Την οικ. 109073/27.7.2000 Κ.Υ.Α. των Υπουργών ΠΕ- 
ΧΩΔΕ, Εσωτερικών και Υγείας - Πρόνοιας με θέμα 
«Έγκριση των περιβαλλοντικών όρων για την εγκατάστα¬ 
ση επεξεργασίας και καθαρισμού λυμάτων του Δήμου 
Ιστιαίας». 

9. Τις 156/2003, 142/2003 και 94/2003 αποφάσεις των 
Δημοτικών Συμβουλίων των Δήμων Αρτεμισίου, Ιστιαίας 
και Ωρεών αντιστοίχως περί «Σύστασης Συνδέσμου Δια¬ 
χείρισης Στερεών Απορριμμάτων και Υγρών Αποβλήτων». 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος των προϋπολογισμών 
των Δήμων Αρτεμισίου, Ιστιαίας και Ωρεών οι οποίοι θα 
καταβάλλουν αρχικό κεφάλαιο προς το Σύνδεσμο ισόπο¬ 
σο με το 0,5% των τακτικών εσόδων του προηγούμενου 
έτους και ετήσια εισφορά ύψους 1,5% επί των τακτικών 
εσόδων ενός εκάστου εξ'αυτώντου προηγουμένου έτους 
και για τα οποία ποσά θα εγγραφούν αντίστοιχες πιστώ¬ 
σεις στους αντίστοιχους κωδικούς, αποφασίζουμε: 

Εγκρίνουμε τις 156/2003, 142/2003 και 124/2003 αντί¬ 
στοιχες αποφάσεις των Δημοτικών Συμβουλίων των Δή¬ 
μων Αρτεμισίου, Ιστιαίας και Ωρεών περί σύστασης «Συν¬ 
δέσμου ΟΤΑ βορείου Εύβοιας για τη διαχείριση Στερεών 
Απορριμμάτων και Υγρών Αποβλήτων» και 

1. Συστήνουμε Σύνδεσμο ως Νομικό Πρόσωπο Δημοσί¬ 
ου Δικαίου (Ν.Π.Δ.Δ.) με την επωνυμία «ΣΥΝΔΕΣΜΟΣ 
ΟΤΑ ΒΟΡΕΙΟΥ ΕΥΒΟΙΑΣ», Διαχείρισης Υγρών και Στερε¬ 
ών Αποβλήτων Δήμων Αρτεμισίου, Ιστιαίας και Ωρεών ει¬ 
δικού σκοπού. 

2. Σκοπός του Συνδέσμου είναι: 

Η εκτέλεση έργων - εργασιών, η παροχή υπηρεσιών και 
ο σχεδιασμός και η κατάρτιση προγραμμάτων και μεθό¬ 
δων για την ανάπτυξη του ευρύτερου χώρου και συγκε¬ 
κριμένα: 

Η λειτουργία οργανωμένου χώρου υποδοχής απορριμ¬ 
μάτων και υγρών αποβλήτων. 

Η περισυλλογή, αποκομιδή επεξεργασία και εκμετάλ¬ 
λευση απορριμμάτων 

Η δημιουργία σύγχρονων μονάδων διαχείρισης στερε¬ 
ών και υγρών αποβλήτων. 

Η διεκπεραίωση προγραμμάτων ενημέρωσης-ευαισθη- 
τοποίησης πολιτών σχετικά με τη διαχείριση στερεών- 
υγρών αποβλήτων. 

Η εξασφάλιση βέλτιστης παροχής υπηρεσιών. 

Η προώθηση κινήτρων μείωσης παραγωγής αποβλή¬ 
των. 

Η κοινωνική αποδοχή των έργων 

Η οικονομική βιωσιμότητα των φορέων και των έργων 

Οργανωτικά και τεχνοκρατικά θέματα διαχείρισης των 
αποβλήτων. 

3. Ως έδρα του Συνδέσμου ορίζεται ο Δήμος Ιστιαίας. 

4. Κάθε Δήμος που συμμετέχει στο Σύνδεσμο θα κατα¬ 
βάλει ως αρχικό κεφάλαιο 0,5% επί των τακτικών εσόδων 
του προηγούμενου έτους. Ως ετήσια εισφορά κάθε Δή¬ 
μου προς το σύνδεσμο ορίζεται 1,5% επί των τακτικών 
εσόδων του προηγούμενου έτους. 

5. Ο Σύνδεσμος διοικείται από Διοικητικό Συμβούλιο, 
την εκτελεστική επιτροπή και τον Πρόεδρό του. 

Το Διοικητικό Συμβούλιο του Συνδέσμου ΟΤΑ Βορείου 
Εύβοιας, αποτελείται από 5 μέλη που καθορίζονται με βά¬ 
ση τον πληθυσμό κάθε Δήμου που συμμετέχει (ΦΕΚ 
768/24.7.1998 τ.Β' και άρθρο 207 παρ. 3 και 5 Π.Δ. 410/95) 
όπως παρακάτω: 

ΔΗΜΟΣ ΙΣΤΙΑΙΑΣ 7.353 κατ. 3 μέλη 

ΔΗΜΟΣ ΑΡΤΕΜΙΣΙΟΥ 4.167 κατ. 1 μέλος 

ΔΗΜΟΣ ΩΡΕΩΝ 3.392 κατ. 1 μέλος 

Τα Μέλη του Διοικητικού Συμβουλίου του Συνδέσμου 
υποδεικνύονται από τα Δημοτικά Συμβούλια κάθε Δήμου 
που συμμετέχει στο Σύνδεσμο και είναι ο εκάστοτε Δή¬ 
μαρχος ή άλλος αιρετό μέλος του. 

Η θητεία του Διοικητικού Συμβουλίου ακολουθεί τη δη¬ 
μοτική περίοδο. 

Το Διοικητικό Συμβούλιο του συνδέσμου έχει τις αρμο¬ 
διότητες του Δημοτικού Συμβουλίου. 

Το Διοικητικό Συμβούλιο στην πρώτη συνεδρίαση εκλέ¬ 
γει τον Πρόεδρο, τον Αντιπρόεδρο και την εκτελεστική 
Επιτροπή, με διετή θητεία. 

Η εκτελεστική Επιτροπή του Συνδέσμου ΟΤΑ Βορείου 
Εύβοιας αποτελείται από Πρόεδρο του Συνδέσμου ως 
Πρόεδρο, τον Αντιπρόεδρο του Συνδέσμου και ένα μέλος 
που εκλέγεται με τον αναπληρωτή του από το Διοικητικό 
Συμβούλιο του Συνδέσμου κάθε δύο (2) χρόνια. 

Η εκτελεστική επιτροπή έχει τις αρμοδιότητες της Δη¬ 
μαρχιακής Επιτροπής. 

6. Πόροι του Συνδέσμου είναι: 

α) Οι ετήσιες εισφορές των Δήμων που συμμετέχουν 

β) Πρόσοδοι από την περιουσία του 


γ) Δωρεές, επιχορηγήσεις και εισφορές που παρέχει το 
Δημόσιο ή άλλα φυσικά η νομικά πρόσωπα η οργανισμοί. 

δ) Πρόσοδοι από φόρους, τέλη, δικαιώματα που επι¬ 
βάλλονται υπέρ του Συνδέσμου 

ε) Έσοδα από ένταξη έργων σε χρηματοδοτικά προ¬ 
γράμματα. 

7. Ως χρονική διάρκεια του Συνδέσμου ορίζονται τα εί¬ 
κοσι (20) χρόνια, απάτη δημοσίευση της συστατικής πρά¬ 
ξης στην ΕτΚ, δυναμένης να παραταθεί κατά τις διατάξεις 
του άρθρου 206 παρ. 5του Π.Δ. 410/95 

8. Ο Σύνδεσμος διαλύεται με απόφαση του Διοικητικού 
Συμβουλίου και σύμφωνα με τις προϋποθέσεις του άρ¬ 
θρου 211 του Π.Δ. 410/95. 

9. Ο Σύνδεσμος εκπροσωπείται στα Δικαστήρια και σε 
κάθε αρχή από τον Πρόεδρο αυτού και όταν απουσιάζει ή 
κωλύεται από τον Αντιπρόεδρο αυτού. 

10. Κάθε λεπτομέρεια σχετική με την οργάνωση, τη δι¬ 
οίκηση, τη λειτουργία και τη διαχείριση του Συνδέσμου, 
θα καθορισθεί με Κανονισμούς που θα συντάξει το Διοι¬ 
κητικό Συμβούλιο του Συνδέσμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 5 Νοεμβρίου 2003 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 

